Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 764

7. Tájékozottság a matematika épülésének elveiben. A fejlesztési feladatok témakörönként Az algebra, számtan témakörben A tanulóknak tudniuk kell – fokozatosan bõvülõ számkörökben az alapmûveleteket hibátlanul elvégezni, a mûveleti sorrendrõl és a zárójelekrõl tanultakat helyesen alkalmazni; – bonyolultabb mûveletsorok eredményét megbecsülni és zsebszámológép segítségével meghatározni; – az egyszerûbb egyenleteket és egyenlõtlenségeket megoldani, a szöveges feladatokat átírni az algebra nyelvére; – a mindennapi életben elõforduló arányos, százalékos és kamatos kamatra vezetõ feladatokat kiszámolni! A függvények, sorozatok témakörben A változó mennyiségek viszonyainak vizsgálatával fokozatosan ki kell kialakítani a függvényszemléletet. A tanulóknak tudniuk kell egyszerûbb kapcsolatokat ábrázolni a koordinátarendszerben és a grafikonokról különbözõ összefüggéseket leolvasni! A geometria, mérés témakörben A mindennapi élet tárgyainak vizsgálata kapcsán a tér és a sík geometriai szemléletét fejlesztjük. A tanulóknak tisztában kell lenni a merõlegesség és párhuzamosság fogalmával. Készség-szinten kell alkalmazniuk a mennyiségek alapvetõ mértékegységeit! El kell tudniuk végezni egyszerûbb szerkesztési feladatokat! Ki kell tudniuk számítani speciális síkidomok kerületét és területét, valamint a téglatest felszínét és térfogatát az életkoruknak megfelelõ fogalomértés alapján! El kell tudniuk készíteni az egyszerûbb hengerszerû és kúpszerû testek hálóját! Ismerniük kell az egybevágósági transzformációkat és a középpontos hasonlóságot! A valószínûség, statisztika témakörben A valószínûség-fogalom és a statisztikai szemlélet kialakításának igénye szorosan összefügg megváltozott világunk új szemléletével, ezért el kell érnünk, hogy a matematikatanítás során ez a tanulókban is fokozatosan kialakuljon. Nevezetesen: fel kell ismerniük a lehetetlen és a biztos eseményeket, kísérletek elvégzése után ki kell számítaniuk és értelmezniük kell adott események relatív gyakoriságát. Adott adatsokaság elemeit értõ módon elemezniük kell, és több elem átlagát, móduszát és mediánját ki kell tudniuk számítani. A gondolkodási módszerek témakörben A tanulóknak ismerniük kell a halmaz, részhalmaz, kiegészítõ halmaz fogalmát, az alapvetõ halmazmûveleteket (egyesítés, metszet), és alkalmazniuk azokat a matematika különbözõ területein. A matematikatanulmányok során fokozatosan fejlõdve a tanulóknak tudatosan használniuk kell a matematikai logika bizonyos elemeit „és”, „vagy”, „minden”, „van olyan”, „nincs olyan”, az idõszak vége felé pedig a „ha … akkor” típusú következtetéseket is. A matematikai ismeretszerzésben kezdetben az induktív módszer játszik nagy szerepet, melyet fokozatosan (felvált) kiegészít a deduktív következtetés, és a néhány lépésbõl álló bizonyítás megértése. Értékelés A házi feladatok a tanulási folyamat szerves részét képezik, ezért elengedhetetlen azok rendszeres figyelemmel kísérése. Geometria feladatoknál és a függvényeknél különösen fontos az írásbeli munkák differenciált ellenõrzése, a beadott házi feladatok javítása, a milliméterpapíron megrajzolt grafikonok, a pontosan és esztétikusan elkészített szerkesztések, valamint a térbeli modellek nyilvános értékelése. Az óránkénti szóbeli számonkéréssel, biztosítjuk a folyamatos készülést, visszajelzést kapunk az új fogalmak megértésérõl, azok alkalmazási szintjérõl, és gyakoroltatjuk a matematikai szakszöveg használatát. Ezek értékelése történhet pontozással (egyéb jelekkel), illetve osztályzatokkal. Figyeljünk arra, hogy állandó legyen a javítás lehetõsége. A szóbeli számonkérések során fejlõdik a tanulók szövegértése, a matematikai fogalmak helyes használata, javul a tanulók önértékelése, kommunikációs készsége. Lehetõség nyílik vitákra, egymás gondolatmenetének meghallgatására, a hibák javítására. Így a szakmai elõrehaladással együtt pozitívan motiválható a tanulók mentális fejlõdése is. Minden fejezet után javasoljuk egy-egy tájékozódó felmérõ megíratását. Egy tanév folyamán pedig, több témát összevonva, négy értékelõ felmérõ dolgozatot tervezünk. A helyes tanulási szokások kialakítása A tanulókat hozzá kell szoktatni ahhoz, hogy – a számítások, mérések elõtt becsléseket végezzenek, a feladatmegoldások helyességét ellenõrizzék, a feladatok megoldása elõtt megoldási tervet készítsenek, – a geometriai szerkesztések elkészítése elõtt a vázlatrajz készítésének fontosságát külön kiemeljük, – a szöveges feladatok megoldásánál a szöveget pontosan értelmezzék és a választ, valamint az ellenõrzést szabatosan írják le! A tanulókban ki kell alakítani azt a képességet, hogy – gondolataikat pontosan, életkoruknak megfelelõen a szaknyelv használatával el tudják mondani, – használják a zsebszámológépet, – önálló ismeretszerzéssel is gyarapítsák tudásukat, – keressenek adatokat az interneten és a statisztikai zsebkönyvben, – tájékozódjanak a korosztálynak megfelelõ újságok és szaklapok körében, – ismerjék a tananyaghoz kapcsolódó matematikatörténeti érdekességeket! A négy év során tudatosan kell fejleszteni lényegkiemelõ képességüket, analizáló és diszkussziós készségüket, átfogó, nagyobb összefüggések felfedezésére is képes gondolkodásukat. Erre irányul a matematikaoktatásban a sokféle logikai feladat, a felfedeztetõ tanítás, az állandó ismétlés és rendszerezés, a szövegelemzés, a különbözõ megoldások vizsgálata, a matematikai tartalmú játék, és a tanár egyéniségétõl és igényességétõl függõ változatos módszer.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes